CELEX: 52004PC0522
Language: mt
Date: 2004-07-27
Title: Proposta għal deċiżjoni tal-Kunsill dwar it-tmiem ta' Ftehim fl-għamla ta' Bdil ta' Ittri bejn il-Komunità Ewropea, min-naħa waħda, u r-Renju tan-Norveġja, min-naħa l-oħra, fuq il-Protokoll 2 għall-Ftehim Bilaterali dwar il-Kummerċ Ħieles bejn il-Komunità Ekonomika Ewropea u r-Renju tan-Norveġja

Avis juridique important

|

52004PC0522

Proposta għal Deċiżjoni tal-Kunsill dwar it-tmiem ta' Ftehim fl-għamla ta' Bdil ta' Ittri bejn il-Komunità Ewropea, min-naħa waħda, u r-Renju tan-Norveġja, min-naħa l-oħra, fuq il-Protokoll 2 għall-Ftehim Bilaterali dwar il-Kummerċ Ħieles bejn il-Komunità Ekonomika Ewropea u r-Renju tan-Norveġja  /* KUMM/2004/0522 finali - ACC 2004/0177 */  

Proposta għal DEĊIŻJONI TAL-KUNSILL dwar it-tmiem ta' Ftehim fl-għamla ta' Bdil ta' Ittri bejn il-Komunità Ewropea, min-naħa waħda, u r-Renju tan-Norveġja, min-naħa l-oħra, fuq il-Protokoll 2 għall-Ftehim Bilaterali dwar il-Kummerċ Ħieles bejn il-Komunità Ekonomika Ewropea u r-Renju tan-Norveġja(preżentata mill-Kummissjoni)MEMORANDUM TA' SPJEGAZZJONIIl-ftehim kummerċjali li jgħoddu għall-prodotti agrikoli pproċessati bejn il-Komunità Ewropea u r-Renju tan-Norveġja huma kkontrollati bil-Protokoll 2 għall-Ftehim Bilaterali dwar il-Kummerċ Ħieles (FTA), min-naħa waħda, u bil-Protokoll 3 għall-Ftehim taż-Żona Ekonomika Ewropea (EEAA) min-naħa l-oħra.Fl-2002, id-diskussjonijiet bejn l-uffiċjali tal-Kummissjoni u dawk tan-Norveġja fuq it-tneħħija tal-komponent mhux agrikolu tad-dazji stabbiliti fil-Protokoll 3 għall-EEAA kienu bdew u ntemmu fil-11 ta' Marzu 2004. Il-ftehim li ntlaħaq jiġbor fih: (a) it-tnaqqis fi jew it-tneħħija ta' tariffi fuq numru ta' oġġetti, li jwassal għal titjib ta' aċċess għas-suq fuq bażi reċiproka kemm għan-Norveġja kif ukoll għall-KE; (b) ftehim fuq l-importazzjoni fil-Komunità ta' ċerti ilmijiet minerali li jkun fihom iz-zokkor u li jkunu ġejjin min-Norveġja (is-sospensjoni temporanja tar-reġim mingħajr dazju u t-twaqqif ta' kwota tal-Komunità mingħajr dazju taħt il-Protokoll 2 ta' l-FTA).Il-konċessjonijiet tat-tariffa l-ġdida għandhom jiddaħħlu b'Deċiżjoni tal-Kumitat Konġunt taż-ŻEE li temenda l-Protokoll 3 għall-EEAA. Għalhekk f'Ġunju tas-sena 2004 kienet ġiet ippreżentata lill-Kunsill proposta tal-Kummissjoni għall-abbozz ta' pożizzjoni tal-Komunità biex din tkun adottata bħala Deċiżjoni tal-Kumitat Konġunt taż-ŻEE.B'mod parallel, huwa meħtieġ li l-Protokoll 2 għall-Ftehim Bilaterali dwar il-Kummerċ Ħieles bejn in-Norveġja u l-KE jiġi emendat: (a) biex jibdel il-ftehim fl-għamla ta' bdil ta' ittri tas-27 ta' Novembru 2002 biex ikunu kkonsolidati r-riżultati tan-negozjati (ċerti kwoti mhux se jkollhom aktar użu minħabba li taħt il-Protokoll 3 għall-EEAA n-Norveġja se tistabbilixxi d-dazju għal 0); (b) biex ikun implimentat il-ftehim milħuq fuq xarbiet mhux alkoħoliċi. Dan ta' l-aħħar jinkludi s-sospensjoni tar-reġim mingħajr dazju u d-dħul ta' kwota ta' tariffa mingħajr dazju ta' 13-il miljun litru għall-prodotti tan-NM 2202 10 00 (ilma, inkluż ilma minerali u ilma effervexxenti, li jkun fih iz-zokkor miżjud jew sustanzi oħra ta' ħlewwa jew li jkun miżjud b'xi togħma) u ex 2202 90 10 (ilma minerali ieħor li jkun fih iz-zokkor (sukrose u dak magħruf bħala invert sugar)). Kwantitajiet impurtati barra l-kwota se jiġu ċċarġjati dazju ta' 0.047 EUR/litru (i.e. ugwali għad-differenza fil-prezzijiet taz-zokkor bejn il-Komunità u n-Norveġja).L-abbozz mehmuż tal-proposta għal Deċiżjoni tal-Kunsill dwar it-tmiem ta' ftehim fl-għamla ta' bdil ta' ittri jirrifletti l-għanijiet ta' l-aħħar u qed ikun propost li l-Kunsill jadottaha.2004/0177 (ACC)Proposta għal DEĊIŻJONI TAL-KUNSILL dwar it-tmiem ta' Ftehim fl-għamla ta' Bdil ta' Ittri bejn il-Komunità Ewropea, min-naħa waħda, u r-Renju tan-Norveġja, min-naħa l-oħra, fuq il-Protokoll 2 għall-Ftehim Bilaterali dwar il-Kummerċ Ħieles bejn il-Komunità Ekonomika Ewropea u r-Renju tan-Norveġja(Test b'relevanza għall-EEA)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u l-aktar l-Artikolu 133 f'rabta ma' l-ewwel sentenza ta' l-Artikolu 300(2) miġjuba fih,Wara li kkunsidra l-proposta mill-Kummissjoni,Billi:(1) Il-Protokoll 2 għall-ftehim bilaterali dwar il-kummerċ ħieles bejn il-Komunità Ekonomika Ewropea u r-Renju tan-Norveġja [1], min-naħa waħda, u l-Protokoll 3 għall-Ftehim taż-ŻEE, kif emendat bid-Deċiżjoni Nru 140/2001 tal-Kumitat Konġunt taż-ŻEE [2], min-naħa l-oħra, jistabbilixxu l-ftehim kummerċjali għal ċerti prodotti agrikoli u oħrajn agrikoli li jkunu pproċessati bejn il-Partijiet Kontraenti.[1]  ĠU L 171, tas-27.6.1973, p. 1.[2]  ĠU L 22, ta'l-24.1.2002, p. 34.(2) Fiż-żmien ta' l-adozzjoni tad-Deċiżjoni Nru 140/2001, il-KE u n-Norveġja tennew f'dikjarazzjoni konġunta li l-komponent mhux agrikolu tad-dazji tad-dwana fuq il-prodotti li jidhru fit-Tabella I tal-Protokoll 3 għandhom jitneħħew. Fuq din il-bażi, id-diskussjonijiet bejn l-uffiċjali tal-Kummissjoni u dawk tan-Norveġja kienu ntemmu fil-11 ta' Marzu 2004. Il-konċessjonijiet tat-tariffa l-ġdida għandhom jitħaddmu b'Deċiżjoni tal-Kumitat Konġunt taż-ŻEE li tkun temenda l-Protokoll 3 għall-Ftehim taż-ŻEE.(3) Ġie wkoll negozjat ftehim fl-għamla ta' bdil ta' ittri bejn il-Komunità Ewropea, min-naħa waħda, u r-Renju tan-Norveġja, min-naħa l-oħra, fuq il-Protokoll 2 għall-Ftehim Bilaterali dwar il-Kummerċ Ħieles bejn il-Komunità Ekonomika Ewropea u r-Renju tan-Norveġja, biex jitqiesu r-riżultati ta' dawn id-dikussjonijiet.(4) Il-Ftehim għandu jiġi approvat.(5) Minħabba li l-miżuri meħtieġa għall-implimentazzjoni ta' din id-Deċiżjoni huma miżuri ta' tmexxija fit-tifsira ta' l-Artikolu 2 tad-Deċiżjoni tal-Kunsill 1999/468/KEE tat-28 ta' Ġunju 1999 li twaqqaf il-proċeduri għall-eżerċizzju tas-setgħat tat-tħaddim mogħtija lill-Kummissjoni.  [3] Għalhekk dawn jeħtieġ jiġu adottati bil-proċedura tat-tmexxija stabbilita fl-Artikolu 4 ta' dik id-Deċiżjoni.[3]  ĠU L 184, tas-17.7.1999, p. 23.IDDEĊIEDA KIF ĠEJ:Artikolu 1Il-Ftehim fl-għamla ta' Bdil ta' Ittri bejn il-Komunità Ewropea, min-naħa waħda, u r-Renju tan-Norveġja, min-naħa l-oħra, dwar il-Protokoll Nru 2 għall-Ftehim Bilaterali dwar il-Kummerċ Ħieles bejn il-Komunità Ekonomika Ewropea u r-Renju tan-Norveġja qed jiġi hawnhekk approvat f'isem il-Komunità.It-test tal-Ftehim qed ikun mehmuż ma' din id-Deċiżjoni.Artikolu 2Il-President tal-Kunsill qed ikun hawnhekk awtorizzat biex jaħtar il-persuna bis-saħħa li tiffirma l-Ftehim msemmi fl-Artikolu 1 biex jorbot lill-Komunità.Artikolu 3Ir-regoli għall-applikazzjoni ta' din id-Deċiżjoni għandhom jiġu adottati mill-Kummissjoni, waqt li din tkun megħjuna mill-kumitat tat-tmexxija fuq domandi orizzontali dwar il-kummerċ ta' prodotti agrikoli pproċessati msemmija fl-Artikolu 16 tar-Regolament tal-Kunsill (KE) Nru 3448/93  [4]. L-Artikolu 4 tad-Deċiżjoni 1999/468/KE għandu jgħodd: il-perjodu mogħti fl-Artikolu 4(3) ta' dik id-Deċiżjoni għandu jkun ta' xahar.[4]  ĠU L 318, ta'l-20.12.1993, p. 18. Regolament kif emendat l-aħħar bir-Regolament (KE) Nru 2580/00 (ĠU L 298, tal-25.11.2000, p. 5).Artikolu 4Din id-Deċiżjoni għandha tidħol fis-seħħ fl-ewwel jum ta' l-ewwel xahar wara dak ta' l-adozzjoni tagħha.Magħmula fi Brussel,Għall-KunsillIl-PresidentFTEHIM FL-GĦAMLA TA' BDIL TA' ITTRIbejn il-Komunità Ewropea, min-naħa waħda, u r-Renju tan-Norveġja, min-naħa l-oħra, dwar il-Protokoll Nru 2 għall-Ftehim Bilaterali dwar il-Kummerċ Ħieles bejn il-Komunità Ekonomika Ewropea u r-Renju tan-Norveġja.A. L-Ittra mill-KomunitàBrussel,Sinjur,Għandi l-pjaċir ngħarrfek li l-Komunità Ewropea tikkonferma l-"minuti miftiehma" mehmuża ma' din l-ittra dwar il-Protokoll Nru 2 għall-ftehim bilaterali dwar il-kummerċ ħieles bejn il-Komunità Ekonomika Ewropea u r-Renju tan-Norveġja.Inkun obbligat jekk tkun tista' tikkonferma li l-Gvern tar-Renju tan-Norveġja jaqbilx mal-kontenut ta' din l-ittra.Jekk jogħġbok, Sinjur, ilqa' l-assigurazzjoni ta' l-ogħla konsiderazzjoni tiegħi.Għall-Komunità EwropeaB. L-Ittra min-NorveġjaBrussel,Sinjur,Għandi l-pjaċir nikkonferma l-wasla ta' l-ittra tiegħek li ġġib id-data tal-lum u li taqra kif ġej:"Għandi l-pjaċir ngħarrfek li l-Komunità Ewropea tikkonferma l-"minuti miftiehma" mehmuża ma' din l-ittra dwar il-Protokoll Nru 2 għall-ftehim bilaterali dwar il-kummerċ ħieles bejn il-Komunità Ekonomika Ewropea u r-Renju tan-Norveġja."Għandi l-pjaċir nikkonferma li l-Gvern tiegħi jaqbel mal-kontenut ta' l-ittra tiegħek kif ukoll mad-data proposta għad-dħul fis-seħħ ta' l-emendi.Jekk jogħġbok, Sinjur, ilqa' l-assigurazzjoni ta' l-ogħla konsiderazzjoni tiegħi.Għall-Gvern tar-Renju tan-NorveġjaIl-Minuti miftehmaI - IntroduzzjoniFil-11 ta' Marzu 2004, u wara ħafna laqgħat bejn l-uffiċjali tan-Norveġja u tal-Kummissjoni, kien intlaħaq ftehim fuq it-tnaqqis jew it-tneħħija ta' tariffi fuq numru ta' prodotti agrikoli pproċessati koperti bil-Protokoll 3 għall-Ftehim taż-ŻEE [5] jew bil-Protokoll Nru 2 għall-ftehim ta' l-1973 dwar il-kummerċ ħieles bejn il-Komunità Ekonomika Ewropea u r-Renju tan-Norveġja [6].[5]  ĠU L 22, ta'l-24.1.2002, p. 34.[6]  ĠU L 171, tas-27.6.1973, p. 31.Dawn il-konċessjonijiet għandhom iwasslu għal titjib fl-aċċess għas-suq kemm għan-Norveġja kif ukoll għall-Komunità. Dawn iwasslu wkoll għall-ħtieġa li jkun hemm tibdil fil-Protokoll 3 għall-ftehim taż-ŻEE kif ukoll fil-Protokoll Nru 2 għall-ftehim bilaterali dwar il-kummerċ ħieles. Għalhekk, iż-żewġ partijiet qablu li jissottomettu għall-approvazzjoni ta' l-awtoritajiet rispettivi tagħhom ċertu tibdil fl-arranġamenti ta' l-importazzjoni li huma applikati mill-partijiet għal ċerti prodotti agrikoli pproċessati. It-tibdil se jkun implimentat fl-għamla ta' Deċiżjoni tal-Kumitat Konġunt taż-ŻEE li temenda l-Protokoll 3 għall-Ftehim taż-ŻEE u tal-Ftehim preżenti fl-għamla ta' bdil ta' ittri bejn il-Komunità Ewropea u r-Renju tan-Norveġja.Il-bidliet se jidħlu fis-seħħ fl-ewwel jum ta' l-ewwel xahar wara d-data li fiha l-partijiet jiffirmaw il-Ftehim fl-għamla ta' bdil ta' ittri li għalih jirreferu dawn il-Minuti Mifthiema.Iż-żewġ partijiet jaqblu li mill-1 ta' Jannar 2005 l-arranġamenti rispettivi ta' l-importazzjoni taħt II u III-1 li qed jidhru hawn taħt se jibdlu l-ftehim fl-għamla ta' bdil ta' ittri tas-27 ta' Novembru 2002. L-arranġamenti ta' l-importazzjoni taħt III- 2 u IV għandhom jgħoddu mid-data tad-dħul fis-seħħ ta' dan il-Ftehim.II - L-arranġamenti ta' l-Importazzjoni tan-NorveġjaMill-1 ta' Jannar 2005, in-Norveġja se tiftaħ il-kwoti tat-tariffa ta' kull sena għall-Komunità:&gt;TABELPOSITION&gt;III- L-arranġamenti ta' l-Importazzjoni tal-Komunità1. Mill-1 ta' Jannar 2005, in-Norveġja se tiftaħ il-kwoti tat-tariffa ta' kull sena għan-Norveġja:&gt;TABELPOSITION&gt;2. Mid-data tad-dħul fis-seħħ ta' dan il-ftehim u sal-31 ta' Diċembru 2004, il-Komunità se tiftaħ il-kwoti addizzjonali tat-tariffa mingħajr dazju għan-Norveġja:&gt;TABELPOSITION&gt;IV- L-arranġamenti tal-Komunità fuq ċerti xarbiet mhux alkoħoliċi- L-arranġamenti preżenti qed jissospendu temporanjament ir-reġim mingħajr dazju applikat taħt il-Protokoll Nru 2 għall-Ftehim Bilaterali dwar il-Kummerċ Ħieles għall-oġġetti kklassifikati taħt il-kodiċi tan-NM 2202 10 00 (ilma, inkluż ilma minerali u ilma effervexxenti, li jkollu z-zokkor miżjud jew sustanzi oħrajn ta' ħlewwa jew li jkollu xi togħma miżjuda) u ex 2202 90 10 (ilma minerali ieħor li jkun fih iz-zokkor (sukrose u dak magħruf bħala invert sugar)).- Il-Komunità se tiftaħ kwota ta' tariffa mingħajr dazju ta' kull sena mill-1 ta' Jannar sal-31 ta' Diċembru għal oġġetti li jkunu ġejjin min-Norveġja u li jkunu kklassifikati taħt il-kodiċi tan-NM 2202 10 00 (ilma, inkluż ilma minerali u ilma effervexxenti, li jkun fih iz-zokkor miżjud jew sustanzi oħrajn ta' ħlewwa jew li jkollu xi togħma miżjuda) u ex 2202 90 10 (ilma minerali ieħor li jkun fih iz-zokkor (sukrose u dak magħruf bħala invert sugar)), għall-kwantità li ġejja: 13-il miljun litru fl-2004 u 14.3 miljun litru fl-2005. Għas-sena 2004, il-kwota tat-tariffa se tinfetaħ mill-[...sal-31 ta' Diċembru 2004]. Il-volum għas-sena 2004 għandu jitnaqqas fuq bażi ta' pro rata skond il-perjodu, ibbażat fuq xhur sħaħ, li jkun għadda. Barra l-allokazzjoni tal-kwota, id-dazju ta' l-importazzjoni se jkun ta' 0.047EUR/litru. Id-dazju ta' l-importazzjoni jista' jiġi rivedut kull sena fuq il-bażi tad-differenza fil-prezzijiet taz-zokkor bejn in-Norveġja u l-Komunità.- Fil-31 ta' Ottubru 2005, u fil-31 ta' Ottubru ta' kull sena minn hemm 'il quddiem, jekk il-kwota tat-tariffa tkun ġiet eżawrita, il-kwota tat-tariffa li tgħodd mill-1 ta' Jannar tas-sena ta' wara għandha tiżdied b'10%. Jekk il-kwota ma tkunx ġiet eżawrita f'dik id-data, il-prodotti msemmija fil-paragrafu 1 għandhom jingħataw aċċess illimitat mingħar dazju għall-Komunità mill-1 ta' Jannar sal-31 ta' Diċembru tas-sena ta' wara.V- Il-kwoti tat-tariffa speċifikati taħt II, III u IV għandhom jingħataw lill-prodotti ta' l-oriġini skond ir-regoli ta' l-oriġini stabbiliti fil-Protokoll Nru 3 għall-ftehim ta' l-1973 dwar il-kummerċ ħieles bejn il-Komunità Ekonomika Ewropea u r-Renju tan-Norveġja.&gt;TABELPOSITION&gt;